Document ID: 31988R3995

ΚΑΝΟΝΙΣΜΟΣ ( ΕΟΚ ) αριθ . 3995/88 ΤΗΣ ΕΠΙΤΡΟΠΗΣ της 21ης Δεκεμβρίου 1988 για την τροποποίηση του κανονισμού ( ΕΟΚ ) αριθ . 2042/75 περί ειδικών λεπτομερειών εφαρμογής του καθεστώτος των πιστοποιητικών εισαγωγής και εξαγωγής στον τομέα των σιτηρών και του ρυζιού όσον αφορά τη διάρκεια ισχύος των πιστοποιητικών που εκδίδονται για κοινοτικές εργασίες επισιτιστικές βοήθειας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών ( 1), όπως τροποποιήθηκε από τον κανονισμό ( ΕΟΚ ) αριθ . 2221/88 ( 2 ), και ιδίως το άρθρο 12 παράγραφος 2,
Εκτιμώντας :
ότι ο κανονισμός ( ΕΟΚ ) αριθ . 2042/75 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3271/88 ( 4 ), καθορίζει μεταξύ άλλων σημείων τη διάρκεια ισχύος των πιστοποιητικών εξαγωγής - ότι η διάρκεια αυτή περιορίζεται για την εξαγωγή ορισμένων προϊόντων λαμβάνοντας υπόψη την αβεβαιότητα που επικρατεί στη διεθνή αγορά των σιτηρών - ότι ένας τέτοιος περιορισμός δεν δικαιολογείται εντούτοις για τις χορηγήσεις που πραγματοποιούνται ως κοινοτική επισιτιστική βοήθεια λαμβάνοντας υπόψη τις ειδικές διατάξεις που εφαρμόζονται σ' αυτές σε θέματα πιστοποιητικών και λαμβάνοντας υπόψη τις προθεσμίες που καθορίζονται για τις παραδόσεις - ότι θα πρέπει συνεπώς να τροποποιηθεί το παράρτημα ΙΙ σημεία Α και Β του κανονισμού ( ΕΟΚ ) αριθ . 2042/75 - ότι για τους ίδιους λόγους θα πρέπει να προβλεφθεί, μετά από αίτηση του εμπορευομένου, μια παράταση ορισμένων πιστοποιητικών εξαγωγής που εκδίδονται για την πραγματοποίηση των χορηγήσεων κοινοτικής επισιτιστικής βοήθειας από την έναρξη ισχύος του μέτρου περιορισμού της εν λόγω διάρκειας ισχύος - ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Στο παράρτημα ΙΙ "διάρκεια ισχύος των πιστοποιητικών εξαγωγής" του κανονισμού ( ΕΟΚ ) αριθ . 2042/75, κάτω από καθένα από τα σημεία Α και Β προστίθεται στο τέλος η εξής σειρά :
"Κωδικός ΣΟ Περιγραφή εμπορευμάτων Διάρκεια ισχύος - Τα ανωτέρω αναφερόμενα προϊόντα εξάγονται με πιστοποιητικά που φέρουν στη θέση 12 την ένδειξη "κοινοτική επισιτιστική βοήθεια - κανονισμός ( ΕΟΚ ) 2330/87" Έως το τέλος του τετάρτου μηνός που έπεται εκείνου της εκδόσεως του πιστοποιητικού" Άρθρο 2 Μετά από αίτηση του εμπορευομένου, τα πιστοποιητικά εξαγωγής που φέρουν την ένδειξη "κοινοτική επισιτιστική βοήθεια - κανονισμός ( ΕΟΚ ) αριθ . 2330/87 ( 5 )" που ζητούνται από τις 17 Σεπτεμβρίου 1988, με διάρκεια ισχύος έως το τέλος του δευτέρου μηνός που έπεται εκείνου της εκδόσεως του πιστοποιητικού, παρατείνονται από τις αρχές εκδόσεως του εν λόγω πιστοποιητικού, έως το τέλος του τετάρτου μηνός που έπεται εκείνου της εκδόσεως .
Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 21 Δεκεμβρίου 1988 .

Labels: 3
17
5